ประจำเดือนปกติมา5วันเปลี่ยนเป็น3วัน ปวดตุ้บๆๆบ่อยๆช่วงไข่ตก เคยกลืนเเร่ไอโอดีนรักษาไทรอยด์ เเล้วบริเวณนั้นจับรังสีไอโอดีนด้วย บอกอาจมีก้อนหรืออะไรอยู่บริเวณนั้นที่สามารถจับรังสีไอโอดีนได้ จะอันตรายไหมคะ
สวัสดีค่ะ ประจำเดือนปกติจะมาประมาณ 3-7 วัน โดยอาจจะมา 3 วันบ้าง 5 วันบ้างก็ได้ ไม่น่าจะมีอันตรายหรือผิดปกติอะไร ถ้าประจำเดือนยังมาทุกเดือน ไม่มีเลือดออกกระปริดกระปรอยระหว่างนั้นการรักษาด้วยรังสีไอโอดีน เป็นการรักษาด้วยการรับประทานสารรังสีไอโอดีน ซึ่งเป็นสารที่มีความปลอดภัย โดยสารชนิดนี้จะถูกดูดซึมโดยต่อมไทรอยด์ และทำลายเนื้อต่อม ทำให้ต่อมไทรอยด์ค่อย ๆ หดตัวลงและอาการจะค่อย ๆ ดีขึ้น ใช้ระยะเวลาในการรักษาประมาณ 3-6 เดือนการกลืนแร่เพื่อรักษาโรคไทรอยด์นั้นอาจจะไม่ได้มีผลต่อประจำเดือนได้โดยตรง เพราะมักออกฤทธิ์เฉพาะที่ แต่ตัวโรคไทรอยด์เองอาจมีผลต่อประจำเดือนได้หากประจำเดือนมาผิดปกติร่วมกับปวดหน่วงท้องน้อย ควรไปพบสูตินรีแพทย์เพื่อตรวจเพิ่มเติมอีกครั้ง และอาจจะแจ้งอาการให้แพทย์ที่ดูแลเรื่องไทรอยด์ทราบ เพื่อตรวจดูว่ามีภาวะโรคไทรอยด์กำเริบขึ้นมาอีกหรือไม่